OpenLLM-France/wikimedia huggingface dataset:
# Iruñeko Udal Plaza

Iruñeko Udal Plaza Iruñeko Alde Zaharraren bihotzean dagoen plaza bat da. Bere izenak ongi adierazten duen moduan bertan Iruñeko udaletxea kokatua dago. Bestalde, plaza honetan Santo Domingoko aldapa eta Merkatarien kaleak bat egiten dute.

## Historia

Plaza honek jatorria Erdi Aroan du: Karlos III.ak, Iruñeko burguen arteko ika-mikak amaiarazi nahian (Nabarreria, San Nikolas eta San Zernin), 1423an Batasuneko Pribilegioa plazaratu zuen. Horren bidez, hiri jurisdikzio horiek udal batean bildu ziren, armarri eta zerga bakarren azpian. Agindu horrek, aldi berean, hiruren arteko oztopo eta muga fisikoak suntsitzeko esan zuen, nahiz eta harresiak luze arte ez ziren desagertu.
Denboraren poderioz gatazka latz horiek ahaztu ziren. Hiru burguen arteko eremuan, hots, gaur egun plaza hau dagoen gunean, Iruñeko udaletxea eraiki zen. 1585an San Nikolas eta San Zerninen artekoan, berriz, Kale Berria sortu zen.

## Sanferminak

Plaza hau mundu osoan ospetsua baldin bada, Sanfermin jaiei hasiera ematen dien txupinazoaren kokalekua izateagatik da, uztailaren 6eko eguerdiko 12:00etan jende eta festazaleez lepo egoten delarik, bai eta jai horietako azken egunean Pobre de Mi abestia abestu ohi den uztailaren 14ko gauean ere. Bestalde, Iruñeko entzierroaren ibilbide ere bertatik pasatu ohi da.

## Azpiegiturak eta garraioa

Iruñeko udaletxearen atzealdean eta hortaz plaza honetatik oso hurbil dagoen Merkatuaren kaleko Done Jakue plazan Iruñerriko Eskualdeko Hiri Garraioak honako autobus-linea hauek eskaintzen ditu:

## Iruditegia

* Iruñeko udaletxearen balkoia txupinazoaren unean plazatik ikusita.
* Plaza eta udaletxearen ikuspegi orokorra lan egun batez.
* Gauez.
* Erraldoiak.
* Iruñeko udal plazaren zoruan dagoen irudia, hiru burguen kokapena eta mugak adierazten dituelarik.

## Erreferentziak

* ↑ Https://www.txalaparta.eus/es/noticias/plaza-consistorial-de-pamplona-1905-adios-pamplona-joseba-asiron%7CTXALAPARTA=%5B%5D
* ↑ Https://www.sanfermin.com/es/guia-de-la-fiesta/que-es-sanfermin/
* ↑ Https://www.infotuc.es/index.php/es/%7CTCC=%5B%5D

## Ikus, gainera

* Iruñeko udaletxea
* Iruñeko Udala

## Kanpo estekak

* Datuak: Q16517719
* Multimedia: Plaza Consistorial, Pamplona / Q16517719
# Iruñeko autobus geltoki zaharra

Iruñeko autobus geltoki zaharra Nafarroako Iruñea hiriburuan dagoen eraikin bat da. 2007an Iruñeko autobus geltoki berriak ordezkatu zuen arren, gaur egun eraikinaren barnean plaza publiko bat dago eta urtean zehar hainbat kutur jarduera, erakusketa eta erakustazoken kokalekua da.
Bestalde, erabilerarik gabe gelditu zen eremurako -taberna eta konpainietako bulegoak-, REAS Nafarroak proposatu zuen ekonomia sozial eta solidarioaren toki erreferentziala bihurtzea. Urte batzuk igaro ondoren, Iruñeko Udalak bere egin zuen proiektua, eta eragile askoren ahaleginari esker errealitate bihurtu zen, 2018an ateak ireki baitzituen Geltoki izeneko guneak.

## Kokalekua

Iruñeko Bigarren Zabalgunean dago, Oliveto kondearen etorbidearen 6. zenbakiko behe solairuan eta Bakearen plazaren parean. Oliveto kondearen etorbidea, Tutera kalea, Gartzia Ximenez kalea eta Yanguas Miranda kalearen artean.
Sarbide bat Oliveto kondearen etorbidetik du eta bestea Tutera kaletik.

## Historia

1934ko azaroaren 17an inauguratu zen. Iruindar eta nafar ugariren bihotzean dagoeneta oroitzapen sakon eta onak dakarzkien eraikina da, autoak urri ziren garaian, nafar eta bisitari ugariren hiribururako sarbide eta irtenbide nagusia baitzen.
2007an hurbil dagoen Iruñeko autobus geltoki berriak ordezkatu zuen eta eraikinari beste erabilera berriak eman zitzaiozkion.
Gaur egun bertan urtero eta negu eta Eguberri denboraldian izotz-lerratoki bat ipini ohi dute.

## Zerbitzuak

* Haurgunea (erdialdeko geralekua): jolasak, jokuak, kolunpioak eta 2 solairuko autobus erraldoia, bai eta kale-elementuak ere (iturriak. eserlekuak, txirrindu-aparkalekua, zaborrontziak eta babes-barandilak). 3-12 urteko haurreri zuzendua.
* Gaztegunea (Gartzia Ximenez kaletik hurbilena dagoen geralekua): hiru metroko errokodromoa, pong pongeko hiru mahai. bi futbolin eta xake nahiz jokoanitzetan jolasteko hiru mahai, bai eta kale-elementuak ere (eserlekuak, txirrindu-aparkalekuak eta zaborrontziak). 12 urtetik gorako gaztetxoei zuzendua.
* Gune publikoa eta aisialdi eremua (Oliveto kondearen etorbidetik hurbilena dagoen geralekua): 1.500 m2-ko azalera duen plaza publikoa eta aisialdi. atseden eta biltoki eremua, lau zuhaitz. Lau zuhaitz, 80 eserleku, 50 lorategi txiki, 8 zaborrontzi eta doaineko wifigunea ditu.

## Zinema

1997ko Montxo Armendariz nafarrak zuzendutako Bihotz ondoko sekretuak ("Secretos del corazón") filma ospetsuko autobus geltokiaren eszena hementxe filmatu zen.

## Ikus gainera

* Iruñeko autobus geltokia

## Kanpo estekak

* Datuak: Q25476173
# Javier Berasaluze Bajo

    Artikulu hau argazkilariari buruzkoa da; beste esanahietarako, ikus «Javier Berasaluze».
Javier Berasaluze Bajo (Madril, 1957ko uztailaren 5a) Gasteizen bizi den gipuzkoar argazkilaria da. Lan artistikoaz kanpo, Gasteizko udal artxiboaren argazkilaria da ere bai.
Arkitekto teknikoa ikasi ondoren, argazkilaritza irakasle bilakatu zen. Pilar Arostegi Udal Artxiboan lan egiten du. Bere lanak Arabako Arte Ederretako Museoan eta Artium Museoan daude.
# Javier Bikuña

    Artikulu hau futbol atezainari buruzkoa da; Donemiliagako herria gaitzat duena beste hau da: «Bikuña»
Francisco Javier Bikuña Urtasun, Bikuña (Añorbe, Nafarroa, 1955eko maiatzaren 14a -) Euskal Herriko futbolari-ohia da. Atezaina zen eta bere kirol ibilbide osoa CA Osasunan aritu zen.

## Biografia

Osasunarekin 10 denboralditan 89 partida jokatu zuen lehen mailan.
Erretiratu ostean taldeari lotuta segitu zuen, gorritxoen atezain entrenatzaile.

## Taldeak

| Taldea | Herrialdea | Urtea |
| Osasuna Promesas | Euskal Herria | 1971-1974 |
| CA Osasuna | Euskal Herria | 1974-1990 |

## Bibliografia

* De Goñi, Joaquín: Navarros, 1984. ISBN 84-398-1970-6

## Kanpo loturak

* Javier Bikuñaren fitxa BD Fútbol web orrian.
* Datuak: Q9011313
# Javier Caballero Martínez

Javier Caballero Martinez (Iruñea, 1961eko irailaren 13a) UPNko politikaria da.
Nafarroako Unibertsitatean zuzenbidean lizentziaturik, abokatua da ogibidez. Iruñeko Abokatuen Elkargo Ofizialeko burua izan zen, baita Audenasa elkarte publikoena ere. Tomas Caballero ETAk hildako Iruñeko zinegotziaren semea, 2003-2007ko legegintzaldian Nafarroako Gobernuko Justizia eta Barne sailburua izan da. Egun, Nafarroako Parlamentuko kidea da.
# Javier Berasaluze Markiegi

    Artikulu hau futbolariari buruzkoa da; beste esanahietarako, ikus «Javier Berasaluze».
Javier Berasaluze Markiegi (Deba, 1931ko urtarrilaren 4a - Gasteiz, 2022ko otsailaren 8a) gipuzkoar futbolaria izan zen, atezain moduan ibilitakoa.

## Ibilbidea

| Kluba | Urtea |
| Deportivo Alavés | 1951-1955 |
| Real Madrid | 1955-1960 |
| Racing de Santander | 1960-1964 |

## Kanpo estekak

* Datuak: Q2896874
# Javier Berasaluze

Javier Berasaluze izan daiteke:
* Javier Berasaluze Markiegi (1931-), gipuzkoar futbolaria;
* Javier Berasaluze Bajo (1957-), gipuzkoar argazkilaria.
# Javier Calvo (aktorea)

Javier Calvo Guirao (Madril, 1991ko urtarrilaren 21a- ) espainiar aktorea da.

## Telesailak

* Fisika edo kimika Fer; 2008-2011
* La otra mirada Jorge Merlot; 2019

## Zinema

* La viuda Carlos; 2009

## Film laburrak

* Frozen yayo (2002)
* Moreno
* Por un instante

## Antzerkia

* Mañana de mercado en el siglo XVI
* ¿Y tú, quién crees que eres? ¿Yo? ¡La portera!
* El enfermo imaginario
* El sueño de una noche de verano
* La flor de Lilá
* La venganza de Don Mendo
* ¿Y tú, quién crees que eres? ¿Yo? ¡La portera!
* La cabeza de dragón
* El misterio de duarte
* Amor loco (Yo por vos y vos por otro)
* Morir (Un instante antes de morir)
* Sarao
* A través del espejo
* Imaginario
* Datuak: Q2665604
* Multimedia: Javier Calvo / Q2665604
# Javier Cano

Javier Cano Liguori (Donostia, 1973ko martxoaren 4a - ) gipuzkoar arraunlari ohia da.
Behin hartu du parte Joko Olinpikoetan: Bartzelonan hain zuzen ere.

## Erreferentziak

* ↑ www.sports-reference.com

## Kanpo estekak

* Datuak: Q12260235
# Javier Cansado

    Artikulu hau umoregileari buruzkoa da; beste esanahietarako, ikus «Pozuelo».
Ángel Javier Pozuelo Gómez (Madril, 1957ko irailaren 18a - ), Javier Cansado izenez ezagunagoa, Faemino y Cansado umorista taldeko kidea da. Irratian ere egiten du lan. Carlos Faemino bezala, Carabanchelen jaio zen.
Faemino y Cansadorekin egiten duen lanaz gain bakar-lanetan ere ari da. M-80 irratian esataria izan zen, baita Cadena SER irratian ere, Gemma Niergarekin batera eta gero bakarrik. Cómo acabar con los libros de cómo izeneko liburua argitaratu zuen 1992an, Rudy Cansado izenarekin. Airbag eta Torrente, el brazo tonto de la ley filmetan agertu da. Telebistako hainbat saiotan ere lan egiten du.
# Indiana

Indiana Ameriketako Estatu Batuetako erdialdeko estatua da. Estatuko hiriburua eta hiri garrantzitsuena Indianapolis da 887.642 biztanle 2020an. 94.321 km$^2$ ditu, eta 6.785.528 biztanle zituen 2020an.

## Geografia
### Datu orokorrak

Wabash ibaiaren arroak eta Mississippirenak osatzen dute estatuaren zatirik handiena. Iparraldeko ibaiek Michigan aintzirara isurtzen dute beren ura.
Klima hezea du; udak oso beroak dira, eta neguak luzeak eta hotzak. Iparraldean erruz egiten du elurra, eta hego-mendebalean, berriz, lehorteak izaten dira sarritan.

### Estatu mugakideak

Michigan iparraldean eta ipar-ekialdean, Ohio ekialdean, Kentucky hegoaldean eta hego-ekialdean eta Illinois mendebaldean ditu.

## Ekonomia

Artoa lantzen da batez ere, eta abere hazkuntzan, berriz, zerria da ekoizpen nagusia. Iparraldean esnekien lanketak pisu handia du. Ikatz egurra eta gas naturala ateratzen dira lurpetik. Gary, Hammond, East Chicago eta Whiting dira industriagune nagusiak.

## Historia

William Henry Harrison gobernadoreak han bizi ziren indiarrak bota zituen 1800-1841 bitartean. 1811n Batasunean onartu zuten Indiana. Sezesio Gerran Batasunaren alderdian borrokatu zen.

## Indianatar ospetsuak

* Michael Jackson (1958-2009), abeslaria.
* Robert Indiana (1928-2018), artista.

## Ikus, gainera

* Amerikako Aintzira Handiak

## Kanpo estekak

* Indianaren webgune ofiziala
* Datuak: Q1415
* Multimedia: Indiana / Q1415

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
# Indiana (São Paulo)

Indiana Brasilgo udalerri bat da, São Pauloko estatuan kokatua. 5.090 biztanle ditu 129,367 km²ko eremuan.

## Ikus, gainera

* São Pauloko estatua

## Kanpo estekak

* Datuak: Q2287960
* Multimedia: Indiana (São Paulo) / Q2287960
# Indiana Bloomington Unibertsitatea

Indiana Bloomington Unibertsitatea (ingelesez: Indiana University Bloomington) Indianako unibertsitate publiko bat da, Bloomingtonen bere campus nagusia duena. 38.990 ikasle ditu matrikulatuta gaur egun. Unibertsitatea Indianako Unibertsitate Sistemako garrantzitsuena da, eta Bloomingtongo campus nagusiaz gain, Richmond, Kokomo, Gary, South Bend eta New Albanyko zentroak ere baditu. Indianapolisen eta Fort Waynen zentro komunak daude Purdue Unibertsitatearekin batera.
Unibertsitatea Public Ivy-ren parte da, eta Association of American Universities elkarteko kidea da. Elitezko elkarte hori 1900ekoa da, eta ikerketa-arloan lider diren AEBetako unibertsitateak biltzen ditu.
James Dewey Watson, Oliver E. Williamson, Salvador Luria, Hermann Joseph Muller eta Elinor Ostrom Nobel Saridunak unibertsitatearekin lotura dute.

## Kanpo estekak

* Datuak: Q1079140
* Multimedia: Indiana University Bloomington / Q1079140
# Indiana Jones-en zamarra

Indiana Jones-en zamarra Asun Balzolak idatzitako haur eta gazte literaturako liburua da. Erein argitaletxeak argitaratua.

## Sinopsia

Oharra: Atal honek istorio osoa edo amaiera argitzen du.
Christiek, aitarik gabeko familia bateko alaba adoleszentziaren ateetan dagoenak, lotsa du senide zaharrago baten zamarra jantzita agertu behar duelako eskolara. Gezurra asmatuko du esanaz Harrison Ford-ek Indiana Jones-en filmean erabilitakoa dela zamarra, eta osaba batek erosi diola Hollywood-eko azokan, non filmetan erabilitako arropa eta trasteak salgai jartzen diren. Gezurrak bere bidea egingo du, Christie uste ez bezalako erabakietara eramateraino. Georges mutil elbarria ezagutzen duen arte.

## Idazlea eta ilustratzailea.

Asun Balzola

## Kanpo estekak

* Datuak: Q65216454
# Indiana (Pennsylvania)

Indiana Pennsylvaniako borough bat da. Indiana konderrian kokatua dago. 2010ean 13.975 biztanle zituen, 4,56 kilometro koadrotan banatuta.

## Ikus, gainera

* Indiana konderria

## Kanpo estekak

* Datuak: Q1184769
* Multimedia: Indiana, Pennsylvania / Q1184769
# Indian Wells (Kalifornia)

Indian Wells Kaliforniako hiri bat da. Riverside konderrian kokatua dago. 2010ean 4.958 biztanle zituen, 37,1 kilometro koadrotan banatuta.

## Ikus, gainera

* Riverside konderria

## Kanpo estekak

* Datuak: Q490714
* Multimedia: Indian Wells, California / Q490714
# Indiana Jones

Dr. Henry Walton Jones, Jr., Indiana Jones edo Indy, fikziozko abenturazalea, historiako irakaslea eta arkeologoa da, eta protagonista nagusia Indiana Jonesen frankizia. George Lucasek 1973an sortutako pertsonaia, 1930eko hamarkadan serialetan agertzen ziren heroien omenaldia da. Indiana Jones 1981n sortu zen, Raiders of the Lost Ark (Arka galduaren bila) filmean. Hurrengo filmak Indiana Jones and the Temple of Doom (Indiana Jones eta tenplu madarikatua) 1984an, Indiana Jones and the Last Crusade (Indiana Jones eta Azken Gurutzada) 1989n, The Young Indiana Jones Chronicles (Indiana Jones gaztearen istorioak) 1992tik 1996ra, eta Indiana Jones and the Kingdom of the Crystal Skull (Indiana Jones eta Kristalezko Garezurraren Erreinua) 2008an izan dira. Filmetan eta telebistako saioan ez ezik, Indiana eleberrietan, komikietan eta bideo-jokoetan ere agertu da.
Harrison Ford izan da filmetan Indiana Jonesen rola jokatu duen aktorea, nagusiki. Tom Selleck zen hasieran rol horretarako aukeratua; baina, azkenean, Magnum PI egin behar zuenez, Sellecken ordez Ford izan zen Indiana Jones. River Phoenix izan zen Indiana Jones gaztea Indiana Jones eta Azken Gurutzadan, eta telebistako saioan Corey Carrier, Sean Patrick Flanery, eta George Hall izan dira aktoreak. Doug Leek ahotsa eman zion LucasArts konpainiaren bideo-jokoetan: Indiana Jones and the Fate eta Atlantis and Indiana Jones and the Infernal Machine eta David Esch Indiana Jones and the Emperor's Tomb. Pertsonaiaren ezaugarriak Jim Sterankok asmatuak dira. Jonesen ezaugarrien artean, fedora kapela, larruzko jaka eta zarta aipatu behar dira.
Zinema adituen arabera Indiana Jonesen pertsonaia 1954ko Secret of the Incas filman Charlton Heston aktoreak antzeztutako Harry Steele abenturazalearen pertsonaian (janzkeraz nahiz izaeraz) eta Hiram Bingham estatubatuar arkeologo eta esploratzailean oinarritua legoke.

## Kanpo estekak

* Datuak: Q148659
* Multimedia: Indiana Jones / Q148659
# James Taylor

James Vernon Taylor (Boston, Massachusetts, 1948ko martxoaren 12a) estatubatuar kantautore eta gitarrista da. 1970eko hamarkadaren hasierako folk rock musikaren ordezkari aipagarrienetako bat izan zen.

## Bizitza

Musikari familia batean hazi eta hezia, The Flying Corsayers taldea sortu zuen anaia Alexekin gaztetan. Gero, 1966an,The King Bees taldeko kide izan zen. 1968an disko bat plazaratu zuen Apple Records etxearekin, Paul McCartney ezagutu ondoren, eta 1970ean, Carole Kingen babespean, Sweet Baby James grabatu zuen. Azkeneko disko horrek arrakasta handia izan zuen, eta musikari ezagun bihurtu zuen mundu osoan. Gero, baina, heroinarako atxikimenduak eta maizko depresioek eten egin zuten bere karrera, eta dena bertan behera utzi eta erietxean egon behar izan zuen denboraldi batez.
1971n Mud Slide Slim And The Blue Horizon diskoa Estatu Batuetako eta Britainia Handiko disko salduenen zerrendako bigarren eta laugarren lekura iritsi zen hurrenez hurren. Urtebete geroago, 1972an, Carly Simon abeslariarekin ezkondu zen, eta Mockingbird singlea grabatu zuen harekin batera 1974an. 1975ean Gorilla plazaratu zuen, eta 1976an CBS disko-etxearentzat grabatzen hasi zen. 1978an Grammy saria irabazi zuen Handy Man abestiarengatik, eta urtebete geroago Flag diskoa argitaratu zuen.
1980ko hamarkadan gutxiago grabatu zuen, baina That's Why I'm Here (1985) eta Never Die Young (1988) bezalako ekarpen gogoangarriak egin zituen. 1991n New Monn Shine grabatu zuen eta 1992an kontzertu bat, zuzenean, Live izenburupean argitaratua hurrengo urtean. 2009. urtean Funny People filmean agertu zen.

## Diskografia

* James Taylor (1968)
* Sweet Baby James (1970)
* James Taylor and the Original Flying Machine (1971) — 1966–1967 bitartean grabatua.
* Mud Slide Slim and the Blue Horizon (1971)
* One Man Dog (1972)
* Walking Man (1974)
* Gorilla (1975)
* In the Pocket (1976)
* Greatest Hits (1976)
* JT (1977)
* Flag (1979)
* Dad Loves His Work (1981)
* That's Why I'm Here (1985)
* Never Die Young (1988)
* New Moon Shine (1991)
* LIVE (1993)
* Best LIVE (1994)
* Hourglass (1997)
* Greatest Hits Volume 2 (2000)
* October Road (2002)
* The Best of James Taylor (2003)
* James Taylor: A Christmas Album (2004)
* One Man Band (2007)
* Covers (2008)
* Other Covers (2009)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310300
* Multimedia: James Taylor / Q310300
# James Thomson (B.V.)

James Thomson (Port Glasgow, Renfrewshire, 1834ko azaroaren 23a - Londres, 1882ko ekainaren 3a) eskoziar poeta izan zen, Bysshe Vanolis izenaz ezaguna. Militarra izan zen 1862 arte. Ondoren Londresen bizi izan zen. Bradlaugh lagunarekin batera pentsamolde askearen defendatzailea izan zen. National Reformer aldizkarian argitaratu zituen saiakerak eta poesiak. Ezkortasuna eta irudimena dira haren literatura-lanen ezaugarri nagusiak: The City of Dreadful Night (1880, Gau izugarriko hiria) eta Vane´s Story and Other Poems (1881, Vaneren historia eta beste zenbait poema).
Sarritan erabili zuen Bysshe Vanolis izengoitia bere lanetan, Percy Bysshe Shelley eta Novalis poeten izenen ondorioz edo horietatik hartuta. Bere aurreko James Thomson poeta eskoziarretik bereizteko, izenaren ondoren B.V. jarri izan zaio.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/28 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* (Ingelesez) James Thomsonen poesia-lanak
* Datuak: Q984402
* Multimedia: James Thomson (B.V.) / Q984402
# James Tissot

Jacques Joseph "James" Tissot (Nantes, 1836ko urriaren 15a - Chenecey-Buillon, 1902ko abuztuaren 8a) frantziar margolaria izan zen.
1850eko hamarkadan Parisera joan zen Arte Ederretako Akademian ikastera, eta 1859an lehen aldiz Parisko Aretoan erakutsi zuen. Parisko eszena modernoak eta gizarte-bizitzakoak margotu zituen 1871n Londresen kokatu aurretik.
Frantzia-Prusia gerran, Parisen defentsan eta Parisko Komunan parte hartu zuen.
Londresen emakume dotoreen eta goi mailako gizartearen erretratuak egin zituen. 1882an Parisera itzuli zen. Édouard Maneten lagun eta zaintzaile izan zen. 1885etik aurrera bere fede katolikoa jaso zuen eta Bibliako lanak egin zituen.

## Iruditegia

* La Japonaise au bain, 1864
* The Thames, 1867
* The Fireplace, 1869
* Young Ladies Looking at Japanese Objects, 1869
* At the Rifle Range, 1869
* Jeune femme à l’éventail, 1870
* Captain Frederick Gustavus Burnaby, 1870
* La partie carrée, 1870
* Young Lady in a Boat, 1870
* Gentleman in a Railway Carriage, 1872
* Bad News, 1872
* An Interesting Story, circa 1872
* The Tedious Story, circa 1872
* The Captain's Daughter, 1873
* Boarding the Yacht, 1873
* Still on Top, 1873
* Ball on Shipboard, 1874
* Chrysanthemums, 1875
* Lilacs, 1875
* A Passing Storm, 1876
* Holyday, 1876
* The Widower, 1876
* A Convalescent, circa 1876
* The Gallery of H.M.S. 'Calcutta' (Portsmouth), 1877
* Hide and Seek, 1877
* October, 1877
* Mavourneen, 1877
* The Ball, 1878
* Seaside, 1878
* Kathleen Newton In An Armchair, 1878
* In Full Sunlight, circa 1881
* On the Thames, 1882
* The Garden Bench, 1882
* La demoiselle de magasin, 1878–1885
* The Bridesmaid, 1883–1885
* Women of Paris – The Circus Lover, 1885
* A Woman of Ambition, 1885
* In the Conservatory
* Kristoren bizitzia
* Saint Joseph Seeks a Lodging at Bethlehem by James Tissot
* Jesus Found in the Temple
* The Baptism of Jesus
* Jesus Wept
* Our Lord Jesus Christ
* Crucifixion, seen from the Cross
* The Resurrection
* Testamentu zaharreko gaiak
* The Creation, Jewish Museum (New York), 1896 and 1902
* Adam and Eve Driven From Paradise, between 1896 and 1902
* The Ark Passes Over the Jordan, between 1896 and 1902
* Moses, watercolor circa 1896–1902
* The Seven Trumpets of Jericho, 1896 and 1902

## Kanpo estekak

* Datuak: Q381248
* Multimedia: James Tissot / Q381248
# James W. Black

James Whyte Black (Uddingston, Hegoaldeko Lanarkshire, 1924ko ekainaren 14a - Londres, 2010eko martxoaren 22a) eskoziar sendagile eta farmakologoa izan zen. 1988ko Medikuntzako Nobel Saria jaso zuen Gertrude B. Elion eta George H. Hitchingsekin batera sendagaien garapenean egindako lanagatik.
Saint Andrewsko Unibertsitateko Medikuntza Eskolan ikasi zuen eta 1946an lizentziatu zen. 1947tik 1950era Singapurren aritu zen unibertsitateko irakasle.
1950ean Glasgowko Unibertsitatean albaitaritzako fisiologia saila ezarri zuen eta adrenalinak giza bihotzean zituen ondorioak aztertu zituen. Industria farmazeutikoan lan egin zuen eta propranolola eta zimetidina asmatu zituen. Bi asmakizun hauek Nobel Dariaren irabazle egin zuten.
University College Londonen eta King's College Londonen irakasle izan zen, baita Dundeeko Unibertsitateko errektore ere.
* Datuak: Q110974
* Multimedia: James Black (pharmacologist) / Q110974